Referat bestyrelsesmøde d.11. februar

1. Godkendelse af referat: Godkendt

2. Fjernelse af sand: Skov og naturstyrelsen fjerner ikke sand. Må mene at det fungerer, hvilket også er vores opfattelse.

3. Legeplads: Hegnet er repareret, der mangler 4 meter. Ervind vil udbedre ved lejlighed.

4. WI-FI: Det må være op til hver enkelt ejer at vælge den ordning, som passer bedst. Det vil være svært at vælge en fælles ordning, fordi behovet er forskelligt.

5. Lokalplansændringer: Bestyrelsen har besluttet ikke at forsøge at ændre lokalplanen, fordi konsekvenserne vurderes at blive for store.

6. Hybenbekæmpelse: Der er lagt materiale om hybenbekæmpelse på hjemmesiden, så hver husejer kan orientere sig om mulighederne.

7. Strandbeskyttelse: Bestyrelsen prøver at tage kontakt til kystdirektoratet for at få en dialog om kystsikringen ud for Fjand. Bestyrelsen vil deltage i klitsyn til foråret.

8. Vejbeskaffenhed: Raymond og Ervind vil gå en runde og notere sig, hvor der er problemer med vejene. De vil tage kontakt til Knud Erik Poulsen, entreprenør og vognmand.

9+10. Hjemmeside og Facebook: Hvilke politikker gælder for vores hjemmeside/Facebook? Bestyrelsen tager stilling til, om der på sigt bliver behov for retningslinjer. Der er ikke behov lige nu.

11. Økonomi: Der er sendt rykkere ud til 38. De er i gang med at få indbetalt. Der er bestilt girokort til næste års indbetalinger. Samlet saldo dags dato.113.168,09 kr.

12. Cykelsti: Der er afsat ekstra penge til at etablere cykelstier. Hvis de lokale politikere søger penge, er der en god chance for at få penge. Ervind vil tage kontakt til udvalget, som arbejder med cykelstien i vores område. Ervind mener, at der er mulighed for at få fremrykket projektet.

Evt: Ervind finder navnet på kontaktpersonen hos Skov- og Naturstyrelsen. Det vil være godt at invitere hende med til generalforeningen. Karin tager kontakt til hende.

Vi afventer respons fra Holstebro kommune vedr. hastighedsmålinger på Klitvej. Kan Bente lave lobbyarbejde?

Bestyrelsen vurderer, at projekt ” Naturpark Nissum Fjord” kan blive et gode for vores område.

**Næste møde d. 13. maj kl. 10.00 hos Ingelise**